| ***Acer negundo*** |
| --- |
| Uosialapis klevas (Acer negundo)Uosialapis klevas (*Acer negundo*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Poklasis: | Erškėčiažiedžiai  *( Rosidae)* |
| Šeima: | Kleviniai  *( Aceraceae)* |
| Gentis: | Klevas  *( Acer)* |
| Rūšis: | Uosialapis klevas  *( Acer negundo)* |

 |
| Binomas |
| ***Acer negundo***L. 1753 |
| Uosialapio klevo paplitimasUosialapio klevo savaiminis paplitimas Šiaurės Amerikoje |

**Uosialapis klevas** (*Acer negundo*) – klevinių (*Aceraceae*) šeimos medis. 

Uosialapio klevo pumpuras
Uosialapio klevo žiedai
Uosialapio klevo kuokeliniai žiedai

Paplitimas
----------

Savaime plačiai paplitęs Šiaurės Amerikos žemyne. Šiauriausia jų populiacija auga vidurio Saskačevano ir Manitobos valstijose, piečiausia ir nuo likusių populiacijų labiausiai izoliuoti auga Gvatemaloje. Rytuose nuo JAV paatlantės valstijų iki Ramiojo vandenyno pakrančių Kalifornijos valstijoje.

Apibūdinimas
------------

Aukštis 10–25 m, laja 6-10 m skersmens, dažnai užauga keli kamienai, kurių skersmuo 30–50 cm, labai retai iki 1 m. Lapai sudėtiniai, neporomis plunksniški. Kuokeliniai žiedai sukrauti nusvirusiuose šluotelės pavidalo žiedynuose, o piesteliniai – kekėse. Žydi balandžio mėn. prieš išsiskleidžiant lapams. Vaisiai – sparnavaisiai ir sunoksta rugsėjo – spalio mėn.

Porūšiai
--------

Uosialapių klevų porūšių skaičius tarp botanikų yra ginčų objektas. Dalis jų porūšius laiko atskiromis rūšimis. Žemiau pateiktos 4 rūšys:

1. ***Acer negundo* subsp. *interius*** (Britton) Á.Löve & D.Löve; Šiauriausia populiacija. Savaime paplitę nuo pietryčių Albertos, vidurio Saskačevano ir vidurio Manitobos provincijų Kanadoje, iki Naujosios Meksikos valstijos JAV pietuose.
2. ***Acer negundo* subsp. *negundo***; Natūraliai paplitę JAV nuo Atlanto vandenyno pakrančių iki Uolinių kalnų.
3. ***Acer negundo* subsp. *californicum*** (Torr. & A.Gray) Wesm.; Nuo kitų porūšių išsiskiria stambesniais lapais. Savaime paplitę Kalifornijoje ir Arizonoje.
4. ***Acer negundo* subsp. *mexicanum*** (DC.) Wesm.; Piečiausia populiacija. Savaime paplitę Gvatemaloje bei Meksikos Čiapo, Chalisko, Oachakos, Tamaulipaso, Verakruso valstijose.

Lietuvoje
---------

Augalas introdukuotas, auginamas kaip dekoratyvinis miestų želdiniuose, pakelių juostoms formuoti, taip pat sodinamas smėlynams apželdinti. Auga greitai, gajus. Nesunkiai nukonkuruoja gluosnius ir stumia juos iš natūralių augaviečių, todėl Aplinkos ministerijos paskelbtas kaip naikintinas invazinis augalas.

Invazine rūšimi paskelbtas už savaiminio arealo ir kraštuose, kuriuose buvo introdukuotas, bet vėliau nekontroliuojamai išplito ir plinta, užgoždamas vietinę augaliją ir užimdamas naujus jos biotopus.

Panaudojimas
------------

Iš uosialapio klevo leidžiama sula ir iš jos gaminamas sirupas. Mediena menkavertė, neatspari puvimui.

Taip pat skaityti
-----------------

* Svetimžemiai medžiai savaime plinantantys Lietuvoje

Galerija
--------

* Uosialapio klevo morfologijaUosialapio klevo morfologija
* Uosialapio klevo lapai ir sparniavaisiaiUosialapio klevo lapai ir sparniavaisiai
* Uosialapio klevo jaunas medelisUosialapio klevo jaunas medelis
* Uosialapis klevas dažnai turi keletą kamienųUosialapis klevas dažnai turi keletą kamienų

Šaltiniai
---------

1. ↑  Aplinkos ministro įsakymas dėl invazinių Lietuvoje rūšių sąrašo

Nuorodos
--------

|  |  |
| --- | --- |
|  | **Vikiteka: Uosialapis klevas** – vaizdinė ir garsinė medžiaga  |

* theplantlist.org / *Acer negundo* L.
* na.fs.fed.us / *Acer negundo* L. Archyvuota kopija 2015-06-10 iš Wayback Machine projekto.
* iucnredlist.org / Acer negundo ssp. mexicanum
* google.co.uk / Manitoba maple